Na temelju članka 54. stavka 1. Zakona o ustanovama (NN br. 76/93., 29/97.,47/99., 35/08., 127/19 i 151/22), članka 98. stavka 3**.** Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18, 98/19, 64/20 i 156/23) te članka 43. Srednje gospodarske škole Križevci, školski odbor, uz prethodnu suglasnost osnivača Koprivničko-križevačke županije, (KLASA: 602-01/24-01/4, URBROJ: 2137-07/04-24-42 od 02. travnja 2024.) na sjednici održanoj dana 18. travnja 2024. donosi

**ODLUKU O IZMJENAMA I DOPUNAMA STATUTA**

**SREDNJE GOSPODARSKE ŠKOLE KRIŽEVCI**

 **Članak 1.**

U Statutu Srednje gospodarske škole Križevci KLASA:012-03/19-01/1 URBROJ:2137-53-06-19-2 od 26.2.2019. godine u članku 15. iza stavka 3. dodaje se novi stavak 4. koji glasi:

 “U izvanrednim okolnostima, kada nije moguće izvođenje nastave u Školi, Škola može za sve učenike ili dio učenika određenih razreda izvoditi nastavu na daljinu, uz suglasnost osnivača Škole na temelju prethodne suglasnosti ministra.”.

**Članak 2.**

U članku 35. stavku 4. riječi „Ured državne uprave u Koprivničko-križevačkoj županiji“ zamjenjuju se riječima: „ upravno tijelo županije nadležno za poslove obrazovanja “.

**Članak 3.**

U članku 35. stavku 5. riječi „uredu državne uprave u županiji“ zamjenjuju se riječima: „upravnom tijelu županije nadležnom za poslove obrazovanja“.

**Članak 4.**

U članku 40. stavku 2. riječi „Ured državne uprave “ zamjenjuju se riječima: „upravno tijelo županije nadležno za poslove obrazovanja“.

**Članak 5.**

U članku 93. podstavak 3. mijenja se i glasi:

 “- predlaže prijedlog financijskog plana te prijedlog polugodišnjeg i godišnjeg izvještaja o izvršenju financijskog plana i prijedlog plana nabave“

U podstavku 28. riječi: “od 20.000,00 kn” zamjenjuju se riječima: “od 2.654,45 eura“.

U podstavku 29. riječi: “od 20.000,00 kn” zamjenjuju se riječima: “od 2.654,45 eura“.

U podstavku 30 riječi: „ured državne uprave u županiji“ zamjenjuju se riječima: “ upravno tijelo županije nadležno za poslove obrazovanja“.

**Članak 6.**

U članku 121. stavak 8. mijenja se i glasi:

“ Roditelj je dužan javiti razredniku razlog izostanka učenika u roku od 2 dana od prvog dana izostanka s redovne nastave. Učenikove izostanke i kašnjenja na nastavu i druge oblike odgojno-obrazovnog rada roditelji ili skrbnici dužni su opravdati razredniku u roku 8 dana od dana povratka učenika na redovnu nastavu dostavljanjem ispričnice roditelja, liječničke potvrde, odgovarajuće potvrde nadležne institucije iz st. 6. ovog članka u pravilu putem e-Dnevnika .“

Stavak 9. BRIŠE SE

**Članak 7.**

U članku 137.stavak 2. BRIŠE SE.

Dosadašnji stavak 3. postaje stavak 2.

**Članak 8.**

Članak 139. mijenja se i glasi:

1. „Ako učenik zbog bolesti ili drugog opravdanog razloga ne pristupi popravnom ili predmetnom odnosno razrednom ispitu u propisanim rokovima, ravnatelj je dužan na pisani zahtjev roditelja odnosno staratelja omogućiti polaganje ispita nakon prestanka razloga zbog kojega nije bio u mogućnosti pristupiti ispitu, ali ne kasnije od 15. listopada kalendarske godine.
2. Iznimno od stavka 1. ovoga članka, u slučaju da učenik nije mogao pristupiti popravnom ili predmetnom ispitu, odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, škola je dužna učeniku omogućiti polaganje ispita i nakon roka iz stavka 1. ovoga članka, uz suglasnost ministra.
3. Roditelj odnosno staratelj učenika dužan je dokazati razloge ne pristupanja ispitu iz ovog članka.“.

**Članak 9.**

Ove izmjene i dopune Statuta stupaju na snagu osmoga dana od dana objave na oglasnoj ploči Škole.

KLASA: 007-01/24-01/1

URBROJ: 2137-53-24-2

Križevci, 18. travnja 2024.

 Predsjednik Školskog odbora:

 Nataša Mikinac, prof.

 Ove izmjene i dopune Statuta objavljene su na oglasnoj ploči Škole dana \_\_\_\_19.4.\_\_\_\_2024., a stupile su na snagu \_27.4.\_\_\_ 2024.

 Ravnatelj Škole:

Toni Svoboda, prof.